
A aquest treball es realitza una descripció del dipósit eólic de sa Marina de s' Arena, 
situat al N de l'illa de Menorca (Illes Balears). Es tracta d'un dipòsit eòlic que, 
condicionat per l'estructura geológica de l'àrea, es troba desvinculat de la seva font 
d'alimentació. Tot i açò presenta camps de morfologies dunars actives amb vegetació 
psammófila. 

Paraules clau: Menorca, dipòsit eòlic, morfologies dunars, vegetació dunar. 


DESCRIPTION OF THE EOLIAN DEPOSIT OF SA MARINA DE S'ARENA 
(NORTH OF MINORCA, BALEARIC ISLANDS). This work is the first description 
of the aeolian deposit of sa Marina de s'Arena, located in the North of Minorca 
Island (Balearic Islands). Aeolian sands are placed on top of a littoral platform and 
disconnected from any recent source of sediment. Small parabolic dunes and 
psamofilous vegetation characterized this deposit. 

objecte d'estudi o anàlisi, i que presenten 
força interès degut a la seva particular 


Podem considerar que gairebé tots els 
sistemes dunars actuals de l'illa de Menorca 
han estat descrits (Sainz-Amor, 1981, Rita 
et al., 1988, Servera, 1997, Roig-Munar et 
al., 2003, 2007), i analitzats al llarg de la 
darrera dècada (Cardona et al., 2004, Roig- 
Munar et al., 2006). No obstant, encara 
queden dipòsits o mantells eòlics de 
reduides proporcions que no han estat 


situació, desvinculats en molts casos de 
l'àrea font d'alimentació sedimentària que 
els nodreix. Gairebé tots ells estan situats a 
la costa de N de Menorca. Si bé es cert que 
la majoria d'ells apareixen cartografiats a 
les cartes geològiques, aquests queden 
enfosquits per la magnitud de la geologia 
que els envolta, i no es coneixen treballs 
que facin referència com a sistemes actius o 

Fig. 1. Localització del mant eólic de sa Marina de s' Arena, N de Menorca 
Fig. 1. Location of the eolian deposit of sa Marina de s'Arena N. Minorca. 


estabilitzats, 1 amb preséncia de formes 
dunars i vegetació psammófila associada. 

Un possible motiu de la falta d'estudis i 
descripcions es pot deure a la poca 
explotació económica d'aquests front als 
sistemes platja-duna. 

El cas que ens ocupa, sa Marina de 
s'Arena, situat a la costa Nord (Fig. 1), 
constitueix un dipósit eólic encara actiu, 
situat sobre un promontori rocallós, format 
per eolianites  quaternàries. La seva 
ubicació, lluny de carreteres, urbanitzacions 
o qualsevol tipus d'assentament huma, i 
proper a una instal-lació militar, ha fet que 
fins ara no es realitzàs cap tipus de 
descripció del sistema. No obstant, aquest 
dipòsit ho podem observar cartografiat tant 
al mapa de Bourrouilh (1983), on es 
representa com a una unitat d'arenes 
quaternàries al mapa 1:50.000, com al mapa 


del Instituto Geológico y Minero de 
España, 1:25.000, full 647-IV de Maó - Illa 
d'en Colom (Rosell i Gómez-Gras, 1989), 
on es representen com a dunes fixes 
calcarenítiques, sense fer esment, a cap dels 
dos treballs, la presència d'un mant eòlic 
actiu. Les dues cartografies esmentades 
presenten certes diferéncies pel que fa la 
ubicació geològica dels afloraments 
quaternaris, així com per la seva extensió. 


Litologia 


La major part dels materials que trobem a 
la zona de sa Marina de s'Arena són del 
Paleozoic, concretament fàcies Culm del 
Carbonífer, interpretats com corresponents 
a canals i desbordament. Sobre aquests 
dipósits es troben de forma discordant i 

topogràficament aillada per l'encaixament 
dels torrents, calcarenites corresponents a 
eolianites ^ quaternàries. Aquestes es 
presenten forga erosionades, tal i com es 
reflecteix als afloraments que trobem al 
llarg de la línia de costa que separa sa 
Marina de s' Arena i el Pou d'en Caldes fins 
la platja de Mongofre. La platja del Pou 
d'en Caldes presenta un important 
percentatge de còdols  calcarenítics 
arrodonits, evidència de l'erosió actual 
d'aquests afloraments del Quaternari 
exposats a la influència directa de la mar. 
Els millors afloraments els trobem ubicats 
formant promontoris planers i associats a 
divisòries de torrents. L'erosió actual ve 
marcada per processos de caiguda de blocs 
als afloraments — eolianíücs i per 
esllavissades en massa dels materials del 
Carbonífer. Associats a aquests desploms 
trobem camps de blocs angulars d'ordre 
mètric fruit de caigudes gravitacionals 
sobre els costers més regularitzats del 
Paleozoic. La presència — d'aquests 
afloraments eolianítics relacionats amb 
antics sistemes platja-duna i ubicats a 
alçades considerables fa pensar amb la 
importància de moviments eustàtics o de 
neotectònica al llarg del Quaternari que, a 

















Fig. 2. Règim de vents: direcció, freqiiéncia i intensitat. 
Fig. 2. Wind directions, frequency and intensity. 


més, ens donaria com a resultat la 
desvinculació dels dipósits eólics més 
recents de l'actual línia de costa i com a 
conseqüència, de la seva font d'alimentació 
sedimentària. 

Els materials eòlics que conformen el 
dipòsit de sa Marina de s'Arena estan 
formats majoritàriament per arenes 
bioclàstiques de mida arena fina a mitja, tot 
i que a la zona més meridional hi podem 
trobar arenes gruixades. 


Règim de vents 


D'acord amb les dades de Puertos del 
Estado (Fig. 2) per a la boia de Maó els 
vents predominants corresponen al primer 
quadrant. El vent del Nord és el que es 
presenta amb més freqüéncia seguit molt a 
prop del NNE, tots dos superiors al 8 90. En 
quant a intensitats, els vents de menys de 3 
m/s representen poc més del 18 % dels dies. 


Descripció geomorfològica 


El dipòsit eòlic de sa Marina de s'Arena 
s'estén sobre un promontori d'eolianites 

Fig. 3. Promontori d'eolianites quaternàries, vist des de l'Oest, damunt del qual se desenvolupen els dipòsits 
eólics. 
Fig. 3. Promontory of Quaternary eolianites, viewsa from the west, on which are located the aeolian deposits. 


quaternàries situades discordantment sobre 
afloraments del Paleozoic (Fig. 3). El 
dipósit eólic més recent no té, hores d'ara, 
vinculació amb la línia de costa, i se troba 
“penjat? sobre la plataforma tabular 
d'eolianites quaternàries, fins una algada de 
66 m sobre el nivell de la mar (Figs. 3 i 4). 
En total té una extensió aproximada de 74,5 
ha on podem trobar diferents morfologies 
d'acumulació i d'erosió, així com diferents 
orientacions — d'avanç de morfologies 
dunars. Els dipòsits eòlics actuals també es 
troben sobre la llera del torrent sa Marina, 
torrent que a la seva desembocadura, queda 
penjat a una altura aproximada de 20 m 
sobre el nivell de la mar. A part del dipòsits 
sobre la plataforma, la resta del sistema 
eòlic es desenvolupa en direcció SSE, de 
forma intermitent. Afloren entre la llera del 
torrent i el penya-segat fins arribar a la part 
més tabular del promontori a on es troben 
amb la gruixa dels dipòsits eòlics. 
Espacialment, les formes dunars se 
desenvolupen des dels llindars dels penya- 
segats septentrionals, a on trobem 
morfologies ^ incipients associades a 


vegetació propia de formes  dunars 
dinàmiques. Aquestes morfologies tenen un 
creixement progressiu amb potència i 
magnitud en direcció SE. Les primeres 
formes presenten potències de 0,20 m amb 
distàncies mitjanes entre formes d'uns 15 
m, fins arribar, a mesura que avancem cap 
a zones més internes, a formes d'1,40 m de 
potència. 

Algunes d'aquestes formes migren cap a 
la zona interna del dipòsit, on assoleixen les 
majors potències d'acumulació del sistema, 
mentre que altres cauen pel penya-segat i es 
configurarien com a morfologies pròpies de 
falling-dunes. Aquestes morfologies són 
posteriorment  retreballades per fluxos 
eòlics canalitzats pel torrent com a formes 
d'ecodunes. Al sector més occidental del 
sistema trobem les restes d'antigues 
extraccions d'àrids i de marès. 

Al sistema dunar de sa Marina de 
s'Arena, es poden diferenciar un primer 
sector que conforma aproximadament el 
60% del dipòsit eòlic (Fig. 4, al N de la 
línia discontínua). Es desenvolupa sobre el 
promontori d'eolianites i els dipòsits eòlics 

Fig. 4. Cartografia geomorfológica del sistema de sa Marina de s'Arena. Ae: arenes eóliques 
(morfologies parabóliques, clots de deflació i ecodunes), Q: eolianites quaternàries (cabussament dels 
sets) i Cc: Carbonífer en fàcies Culm. 

Fig. 4. Geomorphological mapping system of sa Marina de s'Arena. Ae: aeolian sands (parabolic 


dunes, deflaction hollows and ecodunes), Q: Quaternary aeolianites (inclination of the sets) i Cc: 
Carboniferous Culm facies. 

es troben encaixats entre dos suaus relleus 
formats per dunes quaternàries. El segon 
sector es troba terra endins de l'anterior i en 
ell, els materials eòlics es fan més extensos 
recobrint la práctica totalitat de la 
plataforma quaternària. El llindar entre 
aquests dos sectors ve reflectit, uns 360 m 
terra endins, per un canvi de pendent que 
assenyala l'existència d'un petit camp de 
lòbuls d'acumulació. Fins aquest punt la 
topografia presentava un pendent suau vers 
la mar, inferior al 3 % (Perfil D, Fig. 5). A 
partir d'aquest punt el mant eòlic assoleix la 
seva major potència (> 2 m) i presenta tan 
sols formes eòliques d'acumulació. A la 
part més interna de l'acumulació, els 
dipòsits dunars, molt vegetats i protegits 
dels fluxos eòlics més intensos, es troben 
erosionats per un petit xaragall que 
condueix les seves aigües vers el Sud (680 
m terra endins al Perfil D, Fig. 5). 

Les morfologies predominants al primer 
sector es desenvolupen a partir de clots de 
deflació (deflation basin, Hesp, 2002) amb 
mides que oscil-len de decimètriques a 
mètriques en alçària i entorn als 10 m de 
llargària, fins a dunes parabòliques simples 

i compostes (digitades principalment) de 
mides més variables: fins 1,4 m en alçaria i 
en torn als 15 m en llargaries. L'orientació 
de major freqüència dels seus eixos es vers 
el SSE amb escassa variabilitat direccional. 
A la part més interna presenten direccions 
més meridionals (Figs. 4, 6 i 7). 

Al segon sector, situat a la part més 
interna de l'acumulació, predomina la 
sedimentació, mentre que els processos 
erosius vénen determinats tan sols per 
Pacció fluvio-torrencial, tal i com es pot 
observar al Perfil D (Fig. 5), que en el seu 
extrem SE reflexa la concavitat 
corresponent. Els dipòsits eòlics se troben 
en aquest sector recoberts per vegetació de 
port arbustiu i arbori. Les seves morfologies 
no poden ser reconegudes al camp i només 
han estat representades a la cartografia 
aquelles que han pogut ser identificades 
amb fotointerpretació. Es tracta de dunes 
parabòliques simples de mida mètrica i amb 
direccions dels seus eixos vers el SSE (Fig. 
4). 

Un tercer sector del sistema, es troba 
associat al marge oriental de la conca 
torrencial a la seva part més interna, i el seu 





Fig. 5. Perfils topogràfics amb exageració vertical dels dipòsits de sa Marina de s' Arena. Sobre cada 


perfil s'assenyalen la posició dels dipòsits eòlics. 


Fig. 5. Topographic profiles with vertical exaggeration of the deposits os sa Marina de s'Arena. On 


each profile the location of the aeolian deposits. 

Fig. 6. Clot de deflació del primer sector 
(deflation basin, Hesp, 2002). 

Fig. 6. Deflation basin of the first sector (after 
Hesp, 2002). 


desenvolupament está condicionat per la 
paret occidental de la plataforma 
quaternària (perfils B i C, Fig. 5). Els vents 
predominants del primer quadrant (Fig. 2), 
responsables de les morfologies d'erosió a 
la part més septentrional del primer sector 
dunar, transporten el sediment vers les 
zones més internes del primer sector i 
l'acumulen en el segon sector dunar, peró 
també envien sediment vers la conca del 
torrent de sa Marina. Aquest transport 
acumula arena al peu del penya-segat, 


principalment per efecte dels vents del NE, 
mentre que quan bufa el vent de direccions 
NiNW la vall del torrent, abans esmentat, 
canalitza el flux vers el penya-segat donant 
lloc a petites morfologies d'ecodunes (Fig. 
4). La resta dels dipósits eólics se troben en 
forma de lóbul situat a la llera del torrent, 
prop del final del seu recorregut (perfil A, 
Fig. 5) i està recobert per un important 
esbaldrec. Probablement, els materials 
eòlics siguin fruit de l'erosió dels dipòsits 
dunars abans situats a sobre de l'extrem 
NNE de la plataforma quaternària, pels 
vents del primer quadrant. 


Flora i vegetació 


L'inventari florístic fet a l'arenal de sa 
Marina de s'Arena durant l'any 2008 
mostra l'existència d'un mínim de 98 
tàxons de flora vascular (Taula 1). La 
presència d'espècies lligades habitualment a 
ambients de sols arenosos és relativament 
baixa amb 9 tàxons (990): Helichrysum 
stoechas (L.) Moench., Lotus cytisoides L., 
Medicago littoralis Rohde ex Loisel., 
Reichardia tingitana (L.) Roth, Scabiosa 
atropurpurea var. maritima (L.) Fiori et 





Fig. 7. Dunes parabòliques del primer sector. 
Fig. 7. Parabolic dunes of the first sector. 

Aetheorhiza bulbosa subsp. bulbosa (L.) Cass. 

Ajuga iva subsp. pseudoiva (DC.) Briq. 
Ampelodesmos mauritanica (Poir.) T. Durand et Schinz 
Anagallis arvensis subsp. arvensis L. 

Anthemis maritima subsp. maritima L. 

Arenaria leptoclados (Rchb.) Guss. 

Asparagus acutifolius L. 

Asparagus stipularis Forssk. 

Asphodelus aestivus Brot. 

Asteriscus aquaticus (L.) Less. 

Astragalus balearicus Chater 

Bellardia trixago (L.) All. 

Bellis annua subsp. annua L. 

Blackstonia perfoliata subsp. serotina (Koch ex Rchb.) Vollm. 
Brachypodium phoenicoides (L.) Roem. et Schult. 
Brachypodium retusum (Pers.) Beauv. 

Bromus rubens L. 

Bupleurum semicompositum L. 

Calicotome spinosa (L.) Link 

Campanula erinus L. 

Carex flacca Schreb. 

Carlina corymbosa subsp. corymbosa L. 

Carthamus lanatus L. 

Centaurium erythraea subsp. majus (Hoffmanns. et Link) 
Melderis 

Centaurium spicatum (L.) Fritsch 

Centaurium tenuiflorum (Hoffmanns. et Link) Fritsch 
Centranthus calcitrapae subsp. calcitrapae (L.) Dufr. 
Convolvulus althaeoides subsp. althaeoides L. 
Cuscuta epithymum subsp. kotschyi (Des Moul.) Arcang. 
Dactylis glomerata subsp. hispanica (Roth) Nyman 
Daucus carota subsp. carota L. 

Desmazeria marina (L.) Druce 

Dittrichia viscosa subsp. viscosa (L.) Greuter 
Ephedra fragilis Desf. 

Erica multiflora L. 

Eryngium campestre L. 

Euphorbia maresii subsp. maresii Knoche 

Evax pygmaea (L.) Brot. 

Femeniasia balearica (J.J. Rodr.) Susanna 

Filago pyramidata subsp. pyramidata L. 

Gladiolus illyricus Koch 

Hedypnois rhagadioloides (L.) F.W. Schmidt 
Helichrysum stoechas (L.) Moench 

Hyoseris radiata subsp. radiata L. 

Hypochoeris achyropohrus L. 

Lagurus ovatus subsp. ovatus L. 

Launaea cervicornis (Boiss.) Font Quer et Rothm. 
Limonium echioides (L.) Mill. 

Limonium virgatum (Willd.) Fourr. 


Lonicera implexa Aiton 

Linum strictum subsp. strictum L. 

Lobularia maritima subsp. maritima (L.) Desv. 

Lotus cytisoides L. 

Medicago littoralis Rohde ex Loisel. 

Micromeria filiformis (Aiton) Benth. 

Olea europaea var. sylvestris Brot. 

Ononis reclinata subsp. mollis (Savi) Beg. 

Ophrys bombyliflora Link 

Ophrys fusca subsp. fusca Link 

Pallenis spinosa var. gymnesica O. Bolós et P. Monts. 
Phagnalon saxatile (L.) Cass. 

Phagnalon sordidum (L.) Rchb. 

Phyllirea angustifolia L. 

Phyllirea media var. rodriguezii P. Monts. 

Pinus halepensis var. halepensis Mill. 

Piptatherum miliaceum (L.) Coss. 

Pistacia lentiscus L. 

Plantago lagopus L. 

Plantago weldenii Rchb. 

Polycarpon polycarpoides subsp. colomense (Porta) Pedrol 
Reichardia tingitana (L.) Roth 

Romulea assumptionis Garcias Font 

Rosmarinus officinalis L. 

Rubia peregrina var. longifolia (Poir.) Rouy 

Rumex bucephalophorus subsp. aegeus Rech. f. 
Ruscus aculeatus L. 

Ruta angustifolia Pers. 

Salvia verbenaca subsp. verbenaca L. 

Scabiosa atropurpurea var. maritima (L.) Fiori et Paol. 
Schoenus nigricans L. 

Scirpus holoschoenus var. holoschoenus L. 
Scorpiurus subvillosus L. 

Scrophularia ramosissima Loisel. 

Sedum rubens L. 

Senecio rodriguezii Willk. ex J.J. Rodr. 

Silene sclerocarpa L. Dufour 

Silene secundiflora Otth 

Smilax aspera var. aspera L. 

Teucrium marum subsp. spinescens (Porta) Valdés-Berm. 
Trifolium angustifolium L. 

Trifolium campestre Schreb. 

Trifolium scabrum L. 

Triplachne nitens (Guss.) Link 

Urginea maritima (L.) Baker 

Urginea pancration (Steinh.) Philippe 

Urospermum dalechampii (L.) Scop. ex F.W. Schmidt 
Valantia muralis L. 

Verbascum sinuatum L. 





Taula 1. Catàleg florístic de sa Marina de s' Arena. 


Table 1. Checklist from sa Marina de s'Arena. 


Paol., Scrophularia ramosissima Loisel., 
Silene sclerocarpa L. Dufour 1 Triplachne 
nitens (Guss.) Link. A més, d'aquests, 
només els quatre darrers presenten a l'illa 
un área de distribució restringida als 
sistemes dunars o  arenals. Aquesta 


representació és sensiblement menor a 
altres sistemes dunars descrits recentment 
(Roig et al, 2007). Tot i aquest baix 
nombre d'espècies, destaca la citació 
Triplachne nitens que amb aquesta nova 
localitat i les trobades darrerament (Fraga et 

al, 2004; Roig et al, 2007) es pot 
considerar com una espécie habitual en els 
arenals de Menorca. 

L'element endèmic o de distribució 
restringida està representat per un mínim de 
12 tàxons (1490). Per bé que la majoria 
d'ells estan àmpliament distribuits per l'illa, 
també s'ha de destacar la presència de 
Femeniasia balearica (J.J. Rodr.) Susanna i 
Urginea pancration (Steinh.) Philippe, el 
primer endèmic de Menorca i amb una 
distribució restringida a tres localitats, i el 
segon no endèmic però de taxonomia 
encara no del tot aclarida i que a Menorca 
presenta sempre poblacions reduides en 
extensió i nombre d'individus (Fraga et al., 
2003). D'aquestes tàxons endèmics, només 
Scrophularia ramosissima Loisel., creix 
exclusivament en ambients —dunars. 
Polycarpon colomense Porta i Senecio 
rodriguezii Willk. ex J.J. Rodr., també hi 
són habituals encara que també són 
freqüents en altres hàbitats litorals com els 
roquissars o els costers pedregosos. 

La resta de tàxons correspondrien a la 
vegetació que es pot trobar a dues 
comunitats vegetals prou habituals a Pilla: 
la marina d'aladern (Aro picti-Phyllireetum 
rodriguezii O. Bolòs et R. Mol. 1999) i la 
marina de xipell i romaní (Loto tetraphylli- 
Ericetum multiflorae O. Bolós et R. Mol. 
1958). La primera és especialment més 
abundant a la Tramuntana de l'illa i forma 
un dels paisatges vegetals més característics 
de les zones litorals abatudes pel ven 
tramuntana (Cardona, 1979; Bolós, 1996). 
No té una preferéncia edàfica marcada. La 
segona es troba arreu de l'illa, tant a la 
costa com a l'interior, peró sí que mostra 
una clara preferéncia pels sols calcaris 
(Bolòs, 1996). La seva presència en aquesta 
localitat, on hi solen predominar els sols de 
naturalesa silícia, es justifica precisament 
per la preséncia d'aquest arenal i tot el 
conjunt de dunes fòssils que l'acompanyen. 


Justament sol ser quan hi ha aquesta 
conjunció de sols silicis i calcaris que es 
produeixen les majors concentracions de 
biodiversitat vegetal i també acostumen a 
ser punts amb una proporció més elevada 
d'endemismes. Un bon exemple és la zona 
del Pou d'en Caldes (Cardona, 1981) que es 
una continuació d'aquesta localitat d'estudi. 
Dins aquest grup majoritari de tàxons més 
generalistes destaca la presència d'Ononis 
reclinata subsp. mollis (Savi) Beg., un 
tàxon considerat com a molt rar pel conjunt 
de la flora de Menorca (Fraga et al., 2004), 
encara que aquesta situació pot ser a causa 
d'una falta de recol-lecció. En qualsevol 
cas, les poblacions conegudes anteriorment 
tenen un ecologia prou semblant a aquesta 
(Fraga i Garcia, 2005). La presència de 
tàxons d'ambients més humits, com Scirpus 
holoschoenus L., es justifica pel contacte 
existent entre el torrent que drena una part 
d'aquesta zona i una llengua de l'arenal a la 
part més propera a la costa. De manera 
semblant, els blocs calcaris de dunes fòssils 
afavoreixen la presència d'espècies de 
tendència més rupícola com Phagnalon 
sordidum (L.) Rchb. o la mateixa Urginea 
pancration. 

Amb aquests tres grups d'elements 
florístics es pot dir que sa Marina de 
s'Arena és un arenal que bona part d'ell 
presenta un nivell de consolidació prou 
elevat fins el punt de permetre ja 
l'establiment de comunitats vegetals que 
són habituals de sols no arenosos, o amb un 
dinamisme molt baix de l'arena. Però al 


mateix temps, dins aquest sistema hi 
apareixen també plantes que són 
indicadores d'una falta d'estabilització. 


Com es de suposar la distribució d'aquestes 
plantes per una banda és coincident amb 
aquells punts on des de d'un punt de vista 
geomorfológic es pot apreciar aquest fet 
(Fig. 4). A més la presència d'aquestes més 
cap a l'interior (Fig. 4) també és coincident 

amb les espécies que s'hi han trobat. 
Scrophularia ramosissima o Helichrysum 
stoechas, a Menorca són espécies habituals 
de la part més interior dels sistemes dunar o 
dels arenals de l'interior de l'illa on 
caracteritzen una comunitat vegetal típica 
d'aquests ambients: Ononido-larietum Scro 
phuminoricensis O. Bolós, R. Mol. et P. 
Monts. 1970. Tanmateix en aquesta 
localitat tot i haver-hi les espècies 
característiques mostra un desenvolupament 
menor del que es podria esperar tot i 
l'existència dels espais oberts que li són 
més favorables. En canvi, el que 
potencialment seria el seu lloc sol estar 
ocupat per una variant de la comunitat de 
socarells (Launaeetum cervicornis) formada 
bàsicament per tres espècies: Astragalus 
balearicus Chater, Launaea cervicornis 
(Boiss.) Font Quer et Rothm. i Teucrium 
marum subsp. spinescens (Porta) Valdés- 
Berm. Especialment la primera és abundant 
i forma poblacions amb alguns exemplars 
de dimensions considerables. Aquesta 
anomalia en la vegetació pot tenir 
l'explicació en l'elevada exposició al vent 
del nord que tenen aquests espais oberts i 
també que el mateix arenal es troba en una 
de les zones on la comunitat de socarrells té 
un desenvolupament més important amb un 
clar protagonisme d'aquestes tres espècies. 
Però les evidències sobre l'existència 
d'un dinamisme de l'arena no es limiten a 
aquesta comunitat vegetal. Alguns dels 
petits teròfits que figuren a l'inventari 
floristic a Menorca són components 
habituals d'una comunitat vegetal que sol 
aparéixer en els talussos d'arena que es 
formen per l'efecte de barrera que tenen les 
basses de les plantes arbustives. L'arena 
d'aquestes petites dunes sol tenir un elevat 
contingut amb matèria orgánica i per açò hi 
troben el lloc adient per créixer aquestes 
petites anuals de tendència nitròfila que 
altrament també solen ser habituals en 


petites escletxes i replans de roques. 
Malgrat que es tracti d'un dinamisme de 
baixa intensitat, la seva presència en punts 
prop del marge del penyal, on aparentment 
no hi ha morfologies dunars molt evidents, 
podria ser un indici de què encara existeix 
un cert flux entrant de material nou per 
l'acció del vent com ja s'ha comentat en la 
descripció geomorfològica. 

Amb tot açò, des del punt de vista 
florístic, el que es pot veure a sa Marina de 
s'Arena és un arenal que amb bona part 
presenta una vegetació que indica una 
important consolidació de l'arena. La 
relativa abundància d'espècies que tenen un 
procés d'establiment més lent com Ruscus 
aculeatus L. seria una prova més d'aquest 
nivell consolidació. Però també hi són 
presents processos dinàmics. Aquests se 
situen en dues zones: per una banda cap a la 
part més interior on es poden veure 
fenòmens de reactivació de la morfologia 
dunar amb la presència de la comunitat 
Ononido-Scrophularietum | minoricensis, i 
per l'altra, a una escala molt menor, cap a la 
costa per l'efecte captador de les bases de 
les plantes llenyoses amb la presència de la 
comunitat de petits terófits nitrófils. 

Encara que l'estat de conservació del 
sistema en general és bo, s'ha de fer notar 
l'existéncia de dues alteracions que de 
manera diferent han influit o encara hi estan 
actuant damunt la vegetació. La primera és 
una extracció d'arena que es va fer durant 
els anys 70 i que afectà una de les àrees 
amb una presència més important de la 
comunitat de socarrells. Segons sembla 
aquesta activitat no arribà a prosperar o va 
ser només un fet puntual i actualment la 
zona afectada mostra símptomes clars de 
regeneració de la vegetació. La segona 
encara està completament activa i és una 
amenaça greu que en aquests moments està 
provocant un deteriorament evident de la 
vegetació. Consisteix en la plantació de 

Pinus halepensis Mill. que es va fer durant 
els anys 90 del segle passat a la part més 
interior, precisament on hi havia una major 
presència de la comunitat Ononido- 
Scrophularietum  minoricensis. Aquesta 
espècie pràcticament no existeix en tota la 
zona de Favàritx, i per la majoria de 
poblacions que s'hi coneixen sembla haver- 
hi evidències d'un clar origen antròpic. El 
creixement ràpid i els canvis que provoca 
en el sòl i les condicions ambientals està 
provocant ja en aquests moments un clar 
empobriment de la diversitat d'espècies 
vegetals, una situació que en pocs anys 
encara serà molt més evident. Per tant, una 
gestió adequada passaria per l'eliminació de 
la població introduida d'aquesta espècie. 


Discussió 


Els dipòsits eòlics de sa Marina de 
s'Arena se situen sobre una plataforma 


Plataformes 
tabulars 
uaternàries 


d'eolianites quaternàries, desconnectades de 
qualsevol font d'alimentació coneguda. Per 
explicar aquest fet cal considerar dues 
hipótesis: la primera resultaria d'una 
accelerada erosió litoral que seria la 
responsable de la formació i del retrocés del 
penya-segat actual, la segona, vindria 
definida per una  fracturació normal 
parallela a la línea de costa que ens 
enfonsaria el bloc de mar. A favor de la 
primera tindríem la feblesa dels materials 
carbonífers i en el seu contra que no 
existeix una correlació entre els entrants de 
la costa i la presència d'aquests dipòsits. A 
favor de la segona estaria la linealitat de la 
zona litoral i l'abséncia de correlació abans 
esmentada. Cal un treball específic que 
abastàs altres zones per establir la causa de 
la desconnexió de sa Marina de s'Arena, 
però el fet que aquí ens interessa es 
remarcar que a l'actualitat els seus dipòsits 
no tenen alimentació d'arenes externes a 
ells mateixos (Fig. 8). 





Fig. 8. MDT de sa Marina de s' Arena amb els seus elements principals. 
Fig. 8. MDT of sa Marina de s'Arena with its main elements. 

A part d'aquest fet diferencial, o preci- 
sament en raó seva, la part frontal d'aquest 
dipósit —la que se situa més al N i al NNE- 
presenta un grau d'erosió tan elevat que 
permet l'aflorament dels tipus clot de 
deflació (deflation basin, Hesp, 2002) 1 en 
menor mida per dunes parabóliques, i un 
sector meridional dominat per formes 
parabóliques, amb materials calcarenítics 
infrajacents. 

Així doncs, el conjunt arenós presenta 
dues zones prou definides: un sector 
septentrional, on dominen els processos 
d'erosió, caracteritzat per morfologies 
dunars del simples com compostes. A la 
part més interna, a on les gruixes de 
sediment eòlic són més elevades, hi trobem 
erosions fluvio-torrencials definides per un 
tàlveg vessant terra endins. 

Altres dinàmiques que caracteritzen sa 
Marina de s'Arena vénen produides pel 
tàlveg del torrent de sa Marina, situat a 
ponent del afloraments dunars (Figs. 2 i 8). 
La seva posició a sotavent dels fluxos eòlics 
predominants fa que una part del sediment 
transportat quedi atrapat al vessat oriental 
de la seva vall i pugui, amb vents del N al 
NW, definir morfologies d'ecodunes al peu 
del penya-segat llindar de sa Marina de 
s'Arena per ponent. 

Les morfologies dunars descrites es 
troben cobertes per una comunitat vegetal 
característica de substrats calcaris mòbils. 
Però és important destacar que tot el 
sistema presenta una elevada riquesa 
florística que es manifesta en la presència 
de nombroses comunitats vegetals. Aquesta 
situació és fruit del seu estat d'evolució. Al 
coincidir en ell des d'àrees estabilitzades 
fins a altres amb un elevat dinamisme es 
produeix una important diversificació 
d'hàbitats que expliquen en bona part 
aquesta diversitat de plantes. Tot i que la 
conservació dels ecosistemes vegetals de la 
Zona es prou bona, cal assenyalar l'amenaça 


d'una replantació de pins que posa en perill 
la persistència de les comunitats vegetals 
típiques d'aquests ambients, per altra banda 
no molt freqüents a l'illa i relativament rics 
en endemismes vegetals. 


Agraiments 


Aquest article ha estat possible gràcies a 
l'ajuda de l'Institut Menorquí d'Estudis per 
al projecte: Cartografia i anàlisi 
geoambiental dels mants eòlics 

Menorca, Societat d'Història Natural de les 
Balears. 


Bibliografia 


Bourrouilh, R. 1973. Stratigraphie, 
sediméntologie et tectonique de l'ile de 
Minorque et du Nord-Est de Majorque 
(Baléares). La terminasion Nord-orientale des 
Cordilléres  Bétiques en Méditerranée 
occidentale. Memorias del Instituto Geológico 
y Minero de España 99, 1-672. 

Cardona, M.A. 1979. Botánica. Enciclopedia de 


Menorca. Obra Cultural de Menorca. 
Ciutadella. 
Cardona, M.A. 1981. Estudi de les zones 


d'interès botanic i ecològic de Menorca. 
Consell Insular de Menorca. Ciutadella de 
Menorca. 

Cardona, X., Carreras, D., Fraga, P., Roig- 
Munar, F.X. i Estaún, I. 2004. Avaluació de 
l'estat dels sistemas dunars de Menorca 2002. 
In: Pons, G.X (Edit). IV Jornades de Medi 
Ambient de les Illes Balears. Ponéncies i 
Resums. Soc. Hist. Nat. Balears. Palma de 
Mallorca. 307-308. 

Fraga, P., Mascaró, C., Carreras, D., Garcia, O., 
Pallicer, X., Pons, M., Seoane, M. i Truyol, 
M. 2004. Catàleg de la flora vascular de 
Menorca. Institut Menorquí d' Estudis. Maó. 

Fraga, P. i Garcia, O. 2004. Notes i 
contribucions al coneixement de la flora de 
Menorca (VI). Boll. Soc. Hist. Nat. Balears, 
47: 143-152. 


F.X. Roig et al., Sistema dunar de sa Marina de s'Arena, (Menorca) 115 


Fraga, P., Garcia, O. i Pons, M. 2003. Notes i 
contribucions al coneixement de la flora de 
Menorca (V). Boll. Soc. Hist. Nat. Balears, 
46: 51-66. 

Hesp, P.A. 2002. Foredunes and blowouts: 
initiation, geomorphology and dynamics. 
Geomorphology, 48: 245-268. 

Rita, J., Rodríguez-Perea, A i Tébar, F. 1988. 
Sistemas dunares de Menorca. Valoración 
Geoambiental y estado de conservación. IME 
inédit, 109 p. 

Roig-Munar, F.X., Juaneda J. i Quintana, R. 
2003. El sistema de dunas remontantes de cala 
Macarelleta (Menorca), un sistema 
condicionado por las orientaciones de umbría 
y solana. In: Blanco, R.; López, J. i Pérez, A. 
(Eds.): Procesos geomorfológicos y evolución 
costera. Univ. de Santiago de Compostela, 
133-138. 


Roig-Munar, F.X., Martín-Prieto, J. A., Comas, 
E. i Rodríguez-Perea, A. 2006. Space-time 
analysis (1956-2004) of human use and 
management of the beach dune systems 
ofMenorca (Balearic Islands) Journal of 
Coastal Research Sp. Iss. 48: 107-111. 

Roig-Munar, F.X., Martín-Prieto, J. Á.i Fraga, 
P. 2007. Descripció del sistema dunar de Cala 
en Carbó (NW Menorca, Illes Balears). Boll. 
Soc. Hist. Nat. Balears, 50: 77-85. 

Rosell, J. i Gómez-Gras, D. 1989. Mapa 
Geológico Minero de España E: 1:25.000, 
segunda serie-primera edición, Maó (Illa d'en 
Colom) Hoja 647 IV 

Sainz-Amor, S. 1981. Los arenales costeros de la 
isla de Menorca. Acta Geológica Hispánica, 
16. nám 4, pp 207-210 

Servera, J. 1997. Els sistemes dunars litorals de 
les Illes Balears. Tesi Doctoral, 2 vols. UIB. 


116 Boll. Soc. Hist. Nat. Balears, 51 (2008) 


